Na temelju članka 95. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) članka 22. Statuta Grada Raba („Službene novine Primorsko – goranske županije“ broj 4/21), Gradsko vijeće Grada Raba, na sjednici održanoj 2025. godine, donijelo je

**ODLUKU**

**o izmjenama Odluke o komunalnoj naknadi**

**Članak 1.**

U Odluci o komunalnoj naknadi („Službene novine Primorsko – goranske županije“ broj 40/18 i 2/22) članak 9. mijenja se i glasi:

„Rješenje o oslobađanju od plaćanja komunalne naknade iz članka 6., članka 7. i članka 8. ove Odluke, donosi Upravni odjel Grada Raba nadležan za poslove komunalnog gospodarstva.“

**Članak 2.**

Članak 20. stavak 2. mijenja se i glasi:

„Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti Upravnom odjelu Grada Raba nadležnom za poslove komunalne gospodarstva za nastanak te obveze odnosno promjenu podataka.“

**Članak 3.**

Članak 21. stavak 1. mijenja se i glasi:

„Obveza plaćanja komunalne naknade, iznos komunalne naknade, način plaćanja komunalne naknade svakog pojedinog obveznika utvrđuje se rješenjem koje donosi Upravni odjel Grada Raba nadležan za poslove komunalnog gospodarstva.“

**Članak 4.**

Ova Odluka objavit će se u „Službenim novinama Primorsko – goranske županije“ a stupa na snagu od 1. siječnja 2026. godine.

KLASA:

URBROJ:

**GRADSKO VIJEĆE GRADA RABA**

**Predsjednik:**

**Tomislav Matošić, bacc. med. techn.**